Denne artikel beskriver resultaterne i gruppe B i VM i fodbold 2010. Kampene i gruppe B blev spillet mellem 12. og 22. juni 2010. Gruppen bestod af , , og . Argentina er et af de mest succesrige landshold i VM-historien og har vundet verdensmesterskabet to gange (1978 og 1986) samt er kommet på andenpladsen to gange (1930 og 1990). Holdet har været med i VM hele 15 gange, mere end noget andet land bortset fra Brasilien, Tyskland og Italien. Nigeria vandt guld i sporten under sommer-OL 1996. Dette mesterskab er Sydkoreas syvende VM-deltagelse i træk. Holdet har deltaget i alt otte gange (mere end noget andet asiatisk landshold). Sydkoreas bedste resultat frem til denne turnering var en fjerdeplads fra turneringen i 2002. Det var anden gang, at europamesteren fra 2004, Grækenland, kvalificerede sig til VM-slutrunden. Holdet deltog i VM for første gang i 1994. I VM i fodbold 1994 var tre af disse hold (Argentina, Nigeria og Grækenland) i gruppe D sammen med Bulgarien. Den gang gik Nigeria og Argentina videre fra gruppespillet, men begge tabte sine næste kampe mod henholdsvis Italien (2-1) og Rumænien (3-2).